**RUB A DUB og Daft Punk-hyldest i weekendens VEGA Klub**

*Fredag skifter Rub A Dub-crewet for enkelt aften deres hjemmebane på Stengade ud med VEGAs Ideal Bar. Lørdag slår Dokumania, Videomøllen og VEGA Klub pjalterne sammen og hylder to af den elektroniske musikscenes helt store helte, når Daft Punk hyldes med dokumentarfilm-visning og efterfølgende fest.*  
  
**Fredag - Ruba'dub Takeover i Ideal Bar**  
Rub A Dub Sundays vender om på sagerne på fredag. Først og fremmest er ugedagen helt forkert og Stengade, hvor holdet normalt slår sine folder, er skiftet ud med VEGAs Ideal Bar. Det er en fornøjelse at have Ruba'dub Sundays i VEGA Klub for første gang, og vi forventer en solid fest. Aftenens lineup består af JJ. Wild, Father Francis og Det Bombastiske Broderskab. Vær klar til en omgang beskidt dancehall!

Vi starter kl. 23.00, og entréen koster 50 kr.

**Lørdag - VEGA Klub, DR2 Dokumania og Videomøllen præsenterer:**  
**Daft Punk *Unchained* + dj's**  
Lørdag aften hylder vi nogle af de allerstørste kunstnere indenfor den elektroniske musik, når vi sammen med Dokumania og Videomøllen viser dokumentarfilmen *Unchained* med og om Daft Punk. Bagefter fyrer vi op for en fest, hvor Mikkel Steensgaard, DJ Typhoon og Anthony Charles spiller op til fest med- og inspireret af, Daft Punks enestående musikalske katalog. Det hele foregår i Ideal Bar.  
  
Dørene åbner kl. 21.00, og filmen vises kl. 22.00. Der er gratis entré, men kom i god tid, da der er et begrænset antal pladser til filmvisningen.  
  
**Weekendens tilbud i baren**  
Der er hele weekenden tilbud på en omgang Jameson med ginger ale og lime til 60 kr.  
  
**Fakta om weekenden i VEGA Klub:**  
VEGA Klub: Rub A Dub Takeover  
Fredag den 23. oktober 2015 kl. 23.00  
Ideal Bar, Enghavevej 40, 1674 Kbh. V  
50 kr. entré.   
Læs mere om arrangementet [HER](http://vega.dk/event/vega-klub:-ruba%E2%80%99dub-takeover-19446).

VEGA Klub, DR2 Dokumania og Videomøllen præsenterer: Daft Punk 'Unchained' Lørdag den 24. oktober 2015 kl. 21.00  
Ideal Bar, Enghavevej 40, 1674 Kbh. V  
Fri entré Læs mere om arrangementet [HER](http://vega.dk/event/vega-klub-&-videom%C3%B8llen-pr%C3%A6senterer:-daft-punk---unchained-19470).